2017.05.05, Budapest

Sajtóközlemény

**A HB Reavis két rangos díjjal gazdagodott a CEEQA díjátadón**

**A HB Reavis nemzetközi ingatlanfejlesztő csoport Az Év Fejlesztője és Az Év Vállalata díjat nyerte el a CEEQA (Central and Eastern European Real Estate Quality Awards) Varsóban megrendezett éves gáláján és díjkiosztóján. A Financial Times közreműködésével szervezett ünnepségen az iparág több mint 800 vezető képviselője vett részt több mint 50 országból.**

A szakértőkből álló zsűri a HB Reavis több olyan fejlesztési eredményét is méltatta az elmúlt évből, amely kiemelkedő volt az elkészült fejlesztések szempontjából: többek között négy irodaprojekt valósult meg Lengyelországban és Szlovákiában, és egy kiskereskedelmi beruházás Csehországban.

A fejlesztések összterülete 136 700 m2 volt, ami a vállalat történetének eddigi legnagyobb, egy év alatt felépített kereskedelmi célú ingatlanterülete.A varsói Varso Place is elismerést kapott a rendezvényen: a 140 000 m2 területű, vegyes funkciójú fejlesztés keretében felépül a Foster + Partners iroda által tervezett 310 méter magas torony, amely 2020-as elkészülésekor Európa egyik legmagasabb épülete lesz.

A CEEQA, amely 18 közép-kelet-európai és délkelet-európai országot felölelve az ingatlanszektor legfontosabb díja és legfőbb évente megrendezett eseménye, a HB Reavis-nak ítélte „Az Év Vállalata” címet is. Ezt a megtisztelő elismerést a gála több mint 800 fős, az iparág vezető képviselőiből álló közönsége szavazta meg. A szakértői zsűri által odaítélt Az Év Fejlesztője díj mellett ez a cím is mutatja, hogy a HB Reavis munkáját mind a szakértők, mind a szélesebb közönség elismeri.

**A HB Reavis Csoportról**

A HB Reavis ingatlanfejlesztéssel foglalkozó nemzetközi csoport, amelyet 1993-ban alapítottak Pozsonyban. Tevékenységi köre az Egyesült Királyságra, Lengyelországra, Csehországra, Szlovákiára, Magyarországra és Törökországra terjed ki. Jelenleg a harmadik legnagyobb irodafejlesztő a PropertyEU éves legjobb ingatlanfejlesztők listája alapján.

Európában A vállalat által eddig felépített korszerű irodaépületek, bevásárló- és szórakoztatóközpontok, valamint logisztikai létesítmények összesített alapterülete mintegy 993 000 négyzetmétert tesz ki, emellett több mint 1 millió négyzetméternyi fejlesztés már a tervezési, engedélyezési vagy építési fázisban van.

A HB Reavis teljes körűen integrált üzleti modell alapján végzi tevékenységét, amely a fejlesztést, az építést, az ingatlankezelést és a beruházáskezelést egyaránt magában foglalja. A csoport mérlegfőösszege 2,1 milliárd euró, eszközeinek nettó értéke pedig csaknem 1,2 milliárd euró. A több mint 500 szakemberrel rendelkező HB Reavis globális piacvezető a nemzetközi kereskedelmi ingatlanfejlesztési piacon.

A HB Reavis erős piaci pozícióját számos díj és elismerés támasztja alá, többek között a 33 Central projektért kiérdemelt „London legjobb irodaépülete 2015” díj, valamint a CEE Quality Award elismerése „Az év fejlesztője 2017-ben” kategóriában. Bővebb információért látogasson el a <https://hbreavis.com/hu/> weboldalra!